NORAKSTS

|  |  |
| --- | --- |
| 23.11.2023. | Nr.12/5 |

###### PROJEKTA “PIRMSSKOLAS IZGLĪTĪBAS IESTĀDES BŪVNIECĪBA NAMEJA IELĀ 30, JELGAVĀ” IESNIEGUMA IESNIEGŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 4. punktu, izstrādātās Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā rīcības virziena Nr.1 “Izglītība mūža garumā un konkurētspēja darba tirgū” īstenošanai iekļauto investīciju projekta ideju Nr.1.1.2. “Jaunas pirmsskolas izglītības iestādes izveide Nameja ielā 30, Jelgavā”, Centrālās finanšu un līgumu aģentūras izsludināto atklātu projektu iesniegumu atlasi Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākumam “Pirmsskolas izglītības iestāžu infrastruktūras attīstība” (turpmāk – 4.2.1.7. pasākuma projektu iesniegumu atlase), tiek gatavots projekta iesniegums “Pirmsskolas izglītības iestādes būvniecība Nameja ielā 30, Jelgavā” (turpmāk – Projekts).

Projekta kopējās izmaksas plānotas 10 500 000,00 *euro* (desmit miljoni pieci simti tūkstoši *euro* 00 centi) apmērā, no tām 5 000 000,00 *euro* (pieci miljoni *euro* 00 centi)ir Eiropas Reģionālās attīstības fonda finansējums un 5 500 000,00 *euro* (pieci miljoni pieci simti tūkstoši *euro*, 00 centi) ir Jelgavas valstspilsētas pašvaldības finansējums.

Ņemot vērā iepriekš minēto,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Centrālā pārvalde” iesniegt projekta iesniegumu “Pirmsskolas izglītības iestādes būvniecība Nameja ielā 30, Jelgavā” 4.2.1.7. pasākuma projektu iesniegumu atlases ietvaros.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut Jelgavas valstspilsētas pašvaldības budžetā Projekta īstenošanai nepieciešamo finansējumu šādā sadalījumā:
   1. 2025. gadā – līdzfinansējumu 1 000 000,00 *euro* (viens miljons *euro* un 00 centi) apmērā;
   2. 2026. gadā – 5 000 000,00 *euro* (pieci miljoni *euro* un 00 centi), t.sk. līdzfinansējumu ir 4 500 000,00 *euro* (četri miljoni pieci simti tūkstoši *euro* un 00 centi) un priekšfinansējumu ir 500 000,00 *euro* (pieci simti tūkstoši *euro* un 00 centi) apmērā*.*
3. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
4. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 24. novembrī